Jerry Bruckheimer & Paramount Bangunkan Filem ‘Live-Action’ Beyblade
Paramount Pictures bekerjasama dengan Hasbro untuk membangunkan filem aksi-langsung Beyblade, berdasarkan francais mainan klasik Jepun oleh Takara Tomy. Menurut Deadline, Jerry Bruckheimer (National Treasure, Pirates of the Caribbean) telah menandatangani kontrak projek itu untuk berkhidmat sebagai penerbit. National Treasure, Pirates of the Caribbean Filem Beyblade akan ditulis oleh Neil Widener dan Gavin James, yang kini sedang mengerjakan lakon layar untuk beberapa filem akan datang seperti Hourman, Now You See Me 3 untuk Warner Bros. dan Micro untuk Lionsgate. Francais mainan ini pertama kali dilancarkan pada tahun 1999 dan pada asalnya dibangunkan oleh syarikat mainan Jepun, Takara. Konsep permainan adalah serupa dengan pertarungan gasing, dimana dua pemain akan berlawan dengan menggunakan gasing yang unik dipanggil Beyblades di arena yang digelar Beystadium. Pemain akan menang apabila Beyblade lawan berhenti berputar atau tersingkir dari arena. Siri manga Beyblade juga diterbitkan pada masa yang sama dengan debut barisan mainan itu. Ia ditulis dan diilustrasikan oleh Takao Aoki. Ia kemudian diikuti dengan adaptasi anime, berpusat di sekitar watak Takao Kinomiya dan disiarkan selama 51 episod pada tahun 2001. Selepas itu, dua lagi sekuel bertajuk Beyblade V-Force dan Beyblade G-Revolution telah dihasilkan pada tahun 2002 dan 2003.